kardosdrur/scandi-wiki huggingface dataset:
Liv Corfixen

Liv Güldenløwe Corfixen (født 13. januar 1973) er en dansk skuespiller.

Corfixen er som skuespiller autodidakt. Som barn gik hun til ballet hos Frank Schaufuss og senere til jazzballet. Hun fik arbejde som dansepige i flere tv-shows og havde mindre roller i teaterstykker, musikvideoer og kortfilm. Hendes egentlige gennembrud var i Bleeder, hvor hun spillede Lea. I 2006 medvirkede hun i Vild med dans.

Hun er datter af Lizzie Corfixen og Teit Jørgensen. Hun er gift med filminstruktør Nicolas Winding Refn.

Udvalgt filmografi 
 Elise (1985)
 Pusher (1996)
 Bleeder (1999)
 Den eneste ene (1999)
 Kat (2001)
 Blodsøstre (2006)
 Comeback (2008)
     My Life Directed by Nicolas Winding Refn

Tv-serier 
 TAXA (1997-1999)
 De udvalgte (2001)
 Nynne (2006)

Referencer

Eksterne henvisninger 
 

Skuespillere fra Danmark
Kvindelige filminstruktører fra Danmark
LEGO Harry Potter: År 1-4

LEGO Harry Potter: År 1-4 (originaltitel: LEGO Harry Potter: Years 1-4) er et videospil som handler om Harry's første 4 år. Spillet er udviklet af Travellers Tales og udgivet af Warner Bros.

Spillet er baseret på Harry Potter og dækker bøgerne: Harry Potter og De Vises Sten, Harry Potter og Hemmelighedernes Kammer, Harry Potter og Fangen fra Azkaban og Harry Potter og Flammernes Pokal. Der blev udgivet i trailer, da spillet officielt blev annonceret.

Gameplay 
Som i alle andre Lego spil produceret af Traveller's Tales, har man muligheden for at skifte mellem karakterer, der inkl. – Harry Potter, Ron Weasley, Hermione Granger, Albus Dumbledore og over 100 flere. Nogen overraskende og andre åbenlyse karakterer.

Spilleren skal klare skoletimer, udføre besværgelser, lave eliksirer, flyve på koste og møde forhindringer som Harry møder i de første 4 film på Hogwarts. Man har også muligheden for at udforske områder der inkluderer Hogwarts, Diagonalstræde, Den Forbudte Skov og Hogsmeade.

Referencer

Eksterne henvisninger 
 

Computerspil fra 2010
Harry Potter-spil
Harry Potter: År 1-4
Adventurespil
Arentsminde

Arentsminde er en by i Han Herred med , beliggende 8 km nordøst for Brovst, 24 km øst for Fjerritslev og 9 km sydvest for kommunesædet Aabybro. Byen hører til Jammerbugt Kommune og ligger i Region Nordjylland. Indtil 2007 hørte Arentsminde til Brovst Kommune.

Langeslund 
Arentsminde hører til Langeslund Sogn, der blev udskilt fra Brovst Sogn 1. november 1993. Langeslund Kirke fra 1883 ligger i den vestlige del af byen. Kirken har navn efter hovedgården Langeslund, som lå hvor skolen senere blev opført. Gården har også givet navn til Arentsmindes østlige bydel Langeslund.

Faciliteter 
I 2010 fik Øland-Langeslund Skole ledelse fælles med Brovst Skole. Da havde den godt 100 elever, fordelt på 0.-7. klassetrin, med indskoling i Arentsminde og mellemtrin på Øland. I januar 2011 blev det besluttet at lukke skolen sammen med 3 andre skoler i Jammerbugt Kommune.

Efter lukningen er skolen blevet til Arentsminde Kulturcenter "Skolen" med det formål at stille faciliteter og lokaler til rådighed for byens foreninger og borgere. Den benyttes af Arentsminde Idrætsforening, der blev stiftet i 1929 på resterne af en gymnastikforening, som var aktiv allerede i 1899. Foreningen byggede klubhus i 1937, men flyttede i starten af 1960'erne til skolen. Foreningen tilbyder især fodbold, petanque og badminton, og der er lysanlæg både på fodboldbanen og petanquebanen.

Arentsminde Kro og Café tager nu kun mod selskaber og leverer mad ud af huset.

Historie

Jernbanen 
Nørresundby-Fjerritslev Jernbane (1897-1969) anlagde billetsalgssted 200 m nord for Langeslund Kirke. Senere blev billetsalgsstedet opgraderet til station med dyrefold ved det kombinerede læsse/omløbsspor. Kun hovedbygningen var muret, varehus og retirader var af træ. Stationsbygningen lå på Vendsysselvej 5, men er revet ned omkring år 2015, hvor udhusene også for længst var revet ned.

Stationsbyen 
I 1901 beskrives Arentsminde således: "Arentsminde, Huse, ved Landevejen, med Skole, Mølle og Jærnbanehpl. Ved Langeslund Kirke Forsamlingshus, Andelsmejeri, Bageri og Mølle (Karlsminde), m. m."

Noter

Eksterne kilder/henvisninger 

 SDFE kortviser: Historiske baggrundskort

Byer i Jammerbugt Kommune
Mayianne Dinesen

Mayianne Malin Holm Dinesen (født Marianne Dinesen, 29. april 1966 i Nykøbing Mors) er en dansk studievært.

Dinesen debuterede i 1992s om radiovært i Strax på P3 og blev senere vært på andre af kanalens programmer. I 2005 medvirkede hun i Vild med dans, og hun har været vært for programmerne Dinesen Spotlight og Dinesen på Kanal 4.

Hun har tidligere dannet par med Jimmy Jørgensen og Prince. I 2011 flytter Mayianne Dinesen ind hos kæresten
Henning Daverne.

Referencer

Eksterne henvisninger 
 Scorer Zobels ekskæreste 
 

Studieværter fra Danmark
Personer fra Nykøbing Mors
Walrus-klassen

Walrus-klassen er en klasse af 4 ubåde i tjeneste i nederlandske Koninklijke Marine.

Historie 

Walrus-klassens historie går tilbage til 1970'erne, da det hollandske forsvarsministerium udbød konstruktionen af to nye ubåde til erstatning for de to ubåde i Dolfijn-klassen, der var fra 1950'erne. Kontrakten om bygningen af ubådene blev skrevet i 1979. I 1985 udbød det hollandske forsvarsministerium konstruktionen af yderligere to ubåde i denne klasse, til at erstatte de to ubåde i Potvis-klassen fra 1960'erne.

Ibrugtagningen af den første ubåd i klassen blev forsinket igen og igen, hovedsageligt på grund af en brand, der ødelagde alle elektroniske systemer om bord. Derfor var Zeeleeuw, i 1990, den første ubåd i klassen, der indgik i operativ tjeneste, Walrus fulgte i 1992. De sidste både i klassen Dolfijn og Bruinvis blev leveret henholdsvis i 1993 og i 1994.

På grund af den kolde krigs afslutning, blev begge ubåde af Zwaardvis-klassen udfaset uden afløser, hvilket gør Walrus-klassen til den eneste tilbageværende ubådsklasse i Koninklijke Marine.

I 1990'erne var der forhandlinger om en eksportversion af Walrus-klassen til Taiwan. Det er dog på nuværende tidspunkt hverken af- eller bekræftet fra officiel side.

Teknik 

Klassen er i vid udstrækning baseret på deres forgængere, Zwaardvis-klassen. Med en længde på 67,70 meter er de kun lidt længere, men med en bredde på 8,40 meter er de nøjagtigt ligeså brede. Deplacementet er forøget en smule fra 2.450 tons uddykket og 2.800 tons neddykket. Skroget er konstrueret af meget bedre stål end tidligere, hvilket har resulteret i en forøgelse af den maksimale dykkedybde på over 50% til omkring 300 meters dybde. På grund af større automatisering er det blevet muligt at reducere besætningen fra 65 til 52 mand. Antallet af torpedorør er blevet formindsket fra 6 til 4 rør, men kan stadig medbringe op til 20 torpedoer. Walrus-klassen er i stand til medbringe UGM-84 Harpoon missiler i stedet for torpedoer, og udskyde disse via torpedorørene.

Skibene er planlagt til at undergå en modernisering omkring 2009, hvor alle fire både skal moderniseres, således at de kan holdes operative til 2030. Moderniseringen betyder, at ubådene vil blive udrustet med et AIP-modul (luftuafhængig fremdrivning). Dette vil forøge ubådenes effektivitet umådeligt.

Skibe i klassen

Referencer, kilder og eksterne henvisninger 

 Koninklijke Marine: Walrus-klassen (hollandsk) 
 Dutchsubmarines.com (engelsk)

Krigsskibe fra Kongeriget Nederlandene
Østerby (Jammerbugt Kommune)

Østerby er en landsby i Han Herred med , beliggende i Øland Sogn ved Limfjordens nordlige bred ni kilometer syd for Brovst. Østerby ligger i Region Nordjylland og hører til Jammerbugt Kommune.

Bebyggelsen er sammenvokset med Hammershøj, der udgør den vestlige del af byområdet. Oprindeligt var der to landsbyer, men der er nu under 200 meter imellem dem, hvorfor de ifølge Danmarks Statistik udgør et samlet byområde.

Tidligere lå landsbyen i Øster Han Herred i Hjørring Amt.

Kilder 

Byer i Jammerbugt Kommune
Lajes Air Base

{{Infoboks lufthavn
| navn        = Lajes Air Base

| nativename   = Base Aérea das LajesBase Áerea Nº 4 / Terceira island airport
| nativename-a = 
| nativename-r = 
| billede        = Lajes Air Base, 2009.jpg
| billed-bredde  = 300
| caption      = Luftfoto fra helikopter over basen i 2009
| iata        = TER
| icao         = LPLA
| type         = Militær / Civil terminal for flyselskaber og andre civile operatører
| ejer      = Portugals Luftvåben / Azoernes regionale råd
| drift    =  Portugals Luftvåben
| by  = Praia da Vitória / Angra do Heroísmo
| adresse    = Lajes
| bygget        = 1943
| used         = 
| leder    = Oberst Luís António Flor Ruivo
| brugere    = *Comando da Zona Aérea dos Açores / Base Aérea nº 4 65th Air Base Wing *Lajes Eftersøgnings- og redningskoordinationscenter /
Aerogare civil das Lajes (Lajes civile Terminal) / SATA Air Açores / Aeroclube da Ilha Terceira / Somague Aviation / Private operatører af lette fly| højde  = 55
| koord = 
| website      = 
| metric-elev  = ja
| metric-rwy   = ja
| Bane1Retning =   15/33
| Bane1LængdeF =  10.865
| Bane1LængdeM =  3.312
| Bane1Overflade =  Asfalt/Beton
| stat-year    = 
| stat1-header = 
| stat1-data   = 
| stat2-header = 
| stat2-data   = 
| footnotes    = 
}}

Lajes Air Base eller Lajes Airfield er hjemmebase for det portugisiske luftvåbens Comando da Zona Aérea dos Açores (da. Azoernes Luftzonekommando) og for en gruppe fra United States Air Force, og den ligger nær byen Lajes på Terceira-øen på Azorerne, Portugal.

Basen er placeret et strategisk sted midt imellem Nordamerika og Europa i det nordlige atlanterhav. Den amerikanske del af luftbasen drives af 65th Air Base Wing'' af United States Air Forces in Europe.

Eksterne henvisninger 
 Lajes Field Official Home Page 

Flybaser
Luftfart i Portugal
Mike Torrao

Mike Torrao født den 25. juli, 1964 er en amerikansk musiker bedst kendt for sit arbejde med thrash/dødsmetal-bandet Possessed. I 1983 dannede Torroa sammen med Mike Sus (trommer) garagebandet Possessed. De gennemgik flere medlemsudskiftninger inden vokalisten Barry Fisk begik selvmord, og Jeff Becerra kom med i gruppen. Bandet begyndte at udarbejde deres egen specielle lyd som fik enorm indflydelse på etableringen af dødsmetal.

Diskografi

Med Possessed 
 1984: Death metal
 1985: Demo 1985
 1985: Seven Churches
 1986: Beyond the Gates
 1987: The Eyes of Horror
 1992: Victims of Death

Fodnoter 

Guitarister fra USA
Gøttrup (Jammerbugt Kommune)

Gøttrup er en by i Han Herred med , beliggende 37 km øst for Thisted, 6 km sydvest for Fjerritslev og 36 km vest for kommunesædet Aabybro. Byen hører til Jammerbugt Kommune og ligger i Region Nordjylland. I 1970-2006 hørte byen til Fjerritslev Kommune.

Gøttrup hører til Gøttrup Sogn. Gøttrup Kirke, der er en romansk kirkebygning fra 1100-tallet, ligger i byen. På kirkens nordside står en interessant sten, en såkaldt rillesten. Oprindeligt har stenen måske været en del af stendiget omkring kirken. Betydningen af de to riller i stenen er omdiskuteret, måske er stenen et gammelt frugtbarhedssymbol, som bønderne på egnen har knyttet overtro til.

Turisme 
Gøttrup Fiskepark er en Put & Take-sø øst for byen. Man kan overnatte ved søen i telt eller campingvogn, og et feriehus udlejes.

Faciliteter 
 2 km øst for byen ligger Ørebroskolen, der blev opført som centralskole af Kettrup-Gøttrup sognekommune på grænsen mellem de to sogne. Skolen har 98 elever, fordelt på 0.-6. klassetrin. Skolen drives sammen med Regnbuen, der blev oprettet som fritidsordning i 1988 og fik sin egen bygning i 1995. I 1997 blev Regnbuen udvidet med børnehave og en ny fløj, og i 2017 fik den også vuggestue. Der er 34 børn i de 3 aldersopdelte børnehavegrupper og 12 i vuggestuegruppen, og 45 skoleelever går i SFO, men Regnbuen er normeret til 50 i børnehaven og 60 i SFO'en.

 Gøttrup Kultur- & Forsamlingshus har en stor sal på 100 m² og en lille på 50 m². De kan rumme hhv. 90 og 40 personer.

Historie 
I 1901 blev Gøttrup beskrevet således: "Gjøttrup (1468: Gøttrup) med Kirke, Drenge- og Pigeskole, Friskole og Missionshus (opf. 1897).". På det lave målebordsblad fra 1900-tallet ses desuden et forsamlingshus.

Jernbanen 
Gøttrup fik trinbræt på Thisted-Fjerritslev Jernbane (1904-1969) fra banens start. Det blev anlagt hvor banen krydsede Gøttrupvej 4 km nord for landsbyen, så det fik ikke den store betydning. I 1910 blev der opført et ledvogterhus, som året efter fik billetsalg og ekspedition af banepakker, men Gøttrup fik aldrig station med sidespor. I 1923 ophørte ekspeditionen, og Gøttrup blev igen trinbræt.

Ledvogterhuset er bevaret på Gøttrupvej 37 med en tilbygning. Fra huset er banens tracé bevaret som grusvej ¾ km mod nordvest og 1¾ km mod øst til Industrivej i Fjerritslev.

Noter

Eksterne kilder/henvisninger 

 SDFE kortviser: Høje målebordsblade 1842-1899 og lave målebordsblade 1901-1971

Byer i Jammerbugt Kommune
Roy Ward Baker

Roy Ward Baker (19. december 1916 i London – 5. oktober 2010) var en britisk filminstruktør. Han instruerede blandt andet en række horrorfilm; hans mest kendte film er måske dramaet Titanics sidste timer fra 1958. Desuden var han instruktør på en række tv-produktioner, blandt andet Helgenen og De uheldige helte.

Eksterne henvisninger 
 

Filminstruktører fra Storbritannien
Ramón José Velásquez

Ramón José Velásquez (28. november 1916 - 24. juni 2014) var en venezuelansk politiker og var venezuelas præsident fra 1993-1994.

Eksterne henvisninger 

Venezuelas præsidenter
Snøvsen ta'r springet

Snøvsen ta'r springet er anden film i serien om Snøvsen, og blev udgivet i 1994.

Handling 

Drengen Eigil og hans lille mærkelige ven, Snøvsen, med kun én fod, vil sammen prøve at skaffe penge så Eigils familie ikke behøver at flytte, og Snøvsen bliver både præsenteret i tv som et naturvidenskabeligt mirakel og i cirkus som verdens eneste og højest hoppende trampolin-snøvs.

Medvirkende 
 Bjarke Smitt Vestermark: Eigil
 Sara Scharling Vestergaard: Marianne, Eigils lillesøster
 Jannie Faurschou: Eigils mor
 Søren Sætter-Lassen: Eigils far
 Kurt Ravn: Lektor H. C. Blomme
 Søs Egelind: Fru Blomme
 Lars Knutzon: Cirkusdirektør Frederico
 Thomas Mørk: Mr. Hat-Trick, cirkuskunstner
 Niels Olsen: Edvin, cirkuskunstner
 Hella Joof: Ditte, musiker
 Waage Sandø: Entreprenør
 Søren Hauch-Fausbøll: Entreprenørens hjælper
 Sonja Oppenhagen: Rut Rosenhøj, vært for Tv-programmet "Naturfregatten"
 Ina-Miriam Rosenbaum: Snøvsens stemme
 Henrik Koefoed: Kaninen Kurts stemme

Noter

Eksterne henvisninger 
 

Børne- og ungdomsfilm fra Danmark
Danske film fra 1994
Film instrueret af Jørgen Vestergaard
Dansksprogede film
Gærum Kirke

Gærum Kirke er beliggende ca. otte kilometer sydvest for Frederikshavn i den sydvestlige udkant af Gærum.

Kirken er bygget omkring år 1100.

Eksterne kilder og henvisninger 

 Gærum Kirke  hos nordenskirker.dk
 Gærum Kirke hos KortTilKirken.dk

Kirker i Frederikshavn Kommune
Kirker i Aalborg Stift
Kirker i Hjørring Amt
Steen Ankerdal

Steen Ankerdal (født 3. januar 1948, død 12. august 2014) var en dansk journalist, studievært og forfatter.

Karriere 
Ankerdal blev uddannet lærer fra Blaagaard Seminarium i 1970 og begyndte sin journalistiske karriere året forinden på Kristeligt Dagblad, hvor han var til 1978. Sideløbende arbejdede han som lærer i Hvidovre. Han helligede sig fra 1978 journalistikken på fuld tid og blev ansat på Ritzau, 1979-1986 på Berlingske Tidende, 1986-1987 på Billed-Bladet og 1987-1988 på Det Fri Aktuelt. I 1988 kom Steen Ankerdal til det dengang nyetablerede TV 2 som sportsreporter. I 1994 blev han sportschef på Ekstra Bladet, og i 1998 skiftede han til en lignende stilling ved Berlingske Tidende. Siden 2000 har han været freelance med opgaver for bl.a. TV 2, B.T. og Kanal 5. 

Han var flere gange formand for Danske Sportsjournalister, senest fra 2003 til 2011.

Privat 
Steen Ankerdal fik i 2009 konstateret kræft, som han kæmpede med de sidste fem år af sit liv. Han døde 12. august 2014 på Rigshospitalet i København. Han blev bisat fra Jesuskirken i Valby den 19. august.

Steen Ankerdal var far til Morten Ankerdal.

Bibliografi 
 Danske fodboldøjeblikke (2009)
 Chefen – et portræt af Morten Olsen (2009)
 Landsholdet – Fodboldlandsholdet gennem 100 år (2006)
 VM fodbold – værd at vide – VM 1930-2002 (2002)
 På banen – igen (1998)
 Peter Schmeichel – Den bageste (1991)

Referencer

Eksterne henvisninger 
 

Sportsjournalister fra Danmark
Ansatte ved TV 2
Journalister ved Berlingske
Journalister ved Ekstra Bladet
Biografiforfattere fra Danmark
Dansksprogede forfattere fra Danmark
Lærere fra Danmark
Formænd for Danske Sportsjournalister
Personer døde af kræft
World of Warcraft: Cataclysm

World of Warcraft: Cataclysm også ofte kaldet Cataclysm eller Cata, er den trejde udvidelsespakke til Massively Multiplayer Online Role-Playing Game(MMORPG) spillet World of Warcraft, og er efterfølgeren til Wrath of the Lich King. Spillet blev officielt annunceret ved BlizzCon den 29. august 2009, selvom dataminers og researchers opdagede detaljer om spillet før det blev officelt annunceret af Blizzard. Udvidelsespakken blev officielt udgivet den 7. december 2010.

Kort efter at Blizzard annuncerede udgivelses datoen til udvidelsen, udgav de patchen 4.0.1 som ændrede mange af spillets systemer.

Eksterne henvisninger 
 
 Officiel EU-side 
 Officiel US-side

Referencer 

Computerspil fra 2010
Cataclysm
Morten Ankerdal

Morten Ankerdal (født 30. september 1973 i Brøndby) er en dansk journalist og studievært.

Ankerdal læste en overgang jura, men afsluttede ikke studiet. Han er som journalist autodidakt. Siden 1998 har han været ansat på TV 2 Sporten, hvor han startede som medarbejder på teksttv-redaktionen, siden har han bl.a. været vært på magasinprogrammet Lige på og Sport. Han var vært på GO' vinter Danmark i forbindelse med Vinter-OL 2010. Fra 1. august 2011 ny vært på Aftenshowet på DR1. Pr. 1. januar 2012 blev Morten Ankerdal genansat på TV2/Sporten. Her har han været fast vært på kanalens store sports transmissioner. OL, VM og EM i fodbold og en række håndboldslutrunder. Han bliver derudover også benyttet til kongelige begivenheder, årskavalkader, knæk cancer og som afløser på både Go Morgen og Go Aften Danmark.

Han blev af Billed-Bladets læsere kåret til 'Årets Stjerneskud' i 2008 og Årets Sportsvært i 2014, 2015, 2016 og 2017.

Morten Ankerdal er søn af Steen Ankerdal.

Eksterne henvisninger 
 

Personer fra Brøndby
Journalister fra Danmark
Tv-værter fra Danmark
Ansatte ved TV 2
Vincent J. McMahon

Vincent James McMahon, bedre kendt som Vince McMahon, Sr., (6. juli 1914 – 24. maj 1984) var en amerikansk promoter. Han er bedst kendt som grundlæggeren af World Wrestling Entertainment, som i dag ejes af hans søn Vincent K. McMahon. 

Wrestling i USA
Personer fra New York City
Hans Jørgen Whitta-Jacobsen

Hans Jørgen Whitta-Jacobsen (født 29. september 1955) er en dansk professor i økonomi. I perioden 2010-15 var han formand for De Økonomiske Råd (også kaldet overvismand).

Whitta-Jacobsen blev cand.polit. fra Københavns Universitet i 1984 og ph.d. i økonomi samme sted 1989. Han har siden 1984 været ansat ved Økonomisk Institut på Københavns Universitet, fra 1991-2002 som lektor og siden 2002 som professor. Han har desuden været prodekan ved Det Samfundsvidenskabelige Fakultet.

Han har bl.a. forsket i makroøkonomisk teori og politik samt områder indenfor offentlig økonomi, primært sammenhæng mellem beskatning og arbejdskraftmobilitet, indkomstfordeling og økonomiens dynamiske effektivitet.

Eksterne henvisninger 

 Hans Jørgen Whitta-Jacobsens hjemmeside 
 Politikens artikel om udnævnelsen til overvismand

Økonomiske vismænd fra Danmark
Professorer fra Københavns Universitet
Personer i Kraks Blå Bog
Faglitterære forfattere fra Danmark
Dansksprogede forfattere fra Danmark
Broadway Tower

Broadway Tower er et tårn i det engelske grevskab Worcestershire, lige udenfor landsbyen Broadway. Tårnet ligger på et plateau 312 moh. og blev bygget i 1797.

Eksterne henvisninger 

Bygninger, konstruktioner og anlæg i England
Tårne i Storbritannien
Eddie Joost

Eddie Joost (5. juni 1916 – 12. april 2011) var en amerikansk baseballspiller og manager. I 1954 blev Joost den tredje og sidste manager i den 54-årige historie i Philadelphia Athletics. I henhold til Joost, færdig i A's sidste i American League og tabte over 100 spil. Efter denne sæson, flyttede de til Kansas City.

Baseballspillere fra USA
AWA World Heavyweight Championship

AWA World Heavyweight Championship var en VM-titel inden for wrestling, der var den vigtigste titel i American Wrestling Association fra 1959 til 1990. 

Titlen er anerkendt som en af de mest prestigefyldte titler inden for wrestling nogensinde. 

Rettighederne til navnet AWA World Heavyweight Championship er i dag ejet af World Wrestling Entertainment (WWE), men titlen har ikke været aktiv siden 1990. 

Wrestling
Prodekan

Prodekan er på et dansk universitet dekanens stedfortræder og udgør sammen med dekanen dekanatet, der leder fakultetet. Prodekanen ansættes af og refererer til dekanen, og er desuden godkendt af rektor.

Ofte har prodekanen et særligt ansvarsområde, f.eks. uddannelse, forskning, omverdensrelationer eller formidling af forskning.

Stillingsbetegnelser inden for uddannelse
Estación de Atocha

Estación de Atocha er Madrids største banegård. Den rummer forbindelser med fjerntog (Renfe), lokaltog (Cercanías) og Madrid Metro. Den er endestation for højhastighedstogene (AVE) fra Barcelona, Huesca, Malaga og Sevilla samt Renfe Avant fra Toledo og Ciudad Real.

Banegården blev anlagt – som Madrids første – i 1851. Efter en brand blev den genopbygget i 1892 efter tegninger af Alberto de Palacio Elissagne, som arbejdede sammen med Gustave Eiffel. 100 år efter blev den tilføjet en ny, meget større station tegnet af Rafael Moneo, mens den gamle bygning blev ombygget til en tropisk have med skilpaddebassin, caféer, forretninger og hvileområder.

Atocha-banegården var en af skuepladserne for bombeterroren 11/3 2004, som ramte tre Cercanías-tog fra Alcalá de Henares til Atocha.

Jernbanestationer i Spanien
Flødebolle (flertydig)

Flødebolle har flere betydninger:

 Flødebolle – en delikatesse
 Flødebolle (kage) – en kage
Tirschenreuth

Tirschenreuth er en by med ca 9.200 indbyggere, beliggende i Landkreis Tirschenreuth i Bayern. Den ligger 100 km øst for Plzeň og cirka 120 kilometer nordvest for Regensburg ved den lille flod Waldnaab, tæt ved Naab.

Eksterne kilder/henvisninger 

 www.stadt-tirschenreuth.de
Melissa Sue Anderson

Melissa Sue Anderson (født 26. september 1962 i Berkeley, Californien) er en amerikansk skuespillerinde, der er bedst kendt for at spille Mary Ingalls i Tv-serien Det Lille Hus På Prærien, der blev vist i perioden 1974-1983.

Hun vandt en Emmy for sin rolle i tv-filmen Which Mother Is Mine? fra 1979, og blev ligeledes nomineret til en Emmy for Det Lille Hus På Prærien.

Anderson blev født i Berkeley, Californien. Hendes karriere startede, da en danselærer opfordrede hendes forældre til at finde en agent for hende. Hun begyndte at indspille tv-reklamer, og snart var hun blevet en efterspurgt skuespillerinde. I en alder af 11 år, fik hun tildelt rollen som Mary Ingalls i Det Lille Hus på Prærien foran hundredvis af konkurrenter. Hun forlod serien i 1982. Hun fortsatte med at optræde i tv-shows, som The Equalizer, Alfred Hitchcock Presents og Murder, She Wrote.

Kilder

Eksterne henvisninger 

 

Tv-skuespillere fra USA
Emmy-vindere
Skuespillere fra Californien
Tv-producenter fra USA
Cercanías (Madrid)

Cercanías er en division af RENFE, det statsejede spanske jernbaneselskab, og driver forstadslinjerne i de største spanske byer. I og omkring Madrid har Cercanías otte linjer, der med 1385 forbindelser hver arbejdsdag bringer 880.000 passagerer frem mellem de 96 stationer.

Den tætteste togfrekvens er mellem byens to hovedbanegårde, Atocha og Chamartín, hvor der i myldretiden er 3-4 minutter mellem Cercanías-forbindelserne.

I de dele af storbyen, der også dækkes af metroen har passagererne kort afstand mellem togsystemerne.

Jernbaneselskaber i Spanien